context: Korn (band)
  Korn (stilisert som KoЯn) er et amerikansk nu metal band fra Bakersfield i California, opprettet i 1993. Gruppas nåværende besetning (per 2015) består av de medlemmene som var med på å danne Korn: Jonathan Davis (vokal, sekkepipe), James «Munky» Shaffer (gitar og koring på live), Brian «Head» Welch (gitar og kor) og Reginald «Fieldy» Arvizu (bassgitar), og dessuten i tillegg Ray Luzier som erstattet gruppas opprinnelige trommeslager, David Silveria. Tre av medlemmene av det tidligere bandet L.A.P.D. var med på å danne Korn.
  Korn utga deres første demoalbum, Neidermayer's Mind, i 1993. Bandet utga deretter selvtitulerte debutalbum i 1994, fulgt av Life Is Peachy i 1996. Gruppa fikk gjennomgående suksess utover kjernepublikumet med Follow the Leader (1998) og Issues (1999), begge debuterte på førsteplassen på platelisten Billboard 200. Gruppas generelle suksess fortsatte med Untouchables (2002), Take a Look in the Mirror (2003) og See You on the Other Side (2005).
  Et samlealbum, Greatest Hits, Vol. 1, ble utgitt i 2004 og strakte seg over et tiår med singler og fullførte gruppas platekontrakt med Immortal Records og Epic Records. De signerte deretter med plateselskapet Virgin Records, og utga See You on the Other Side i 2005, og et album uten tittel i 2007. Korns andre nyere album, Korn III: Remember Who You Are (2010) og The Path of Totality (2011), ble utgitt via Roadrunner Records, mens deres siste album The Paradigm Shift (2013) ble utgitt via produksjonsselskapet Prospect Park og plateselskapet Caroline Records.
  Per 2012 hadde Korn solgt rundt 35 millioner kopier verden over. Tolv av gruppas offisielle utgivelser har nådd blant de topp ti på platelisten Billboard 200, åtte har nådd topp fem. Åtte offisielle utgivelser har fått bekreftet salg til platinum eller multi-platinum av den amerikanske musikkindustrien (RIAA), og en utgivelse har bekreftet gull. Korn har utgitt sju videoalbum og trettini musikkvideoer. Gruppa har utgitt førtien singler, hvor tjueåtte av disse har havnet på de amerikanske hitlistene. Korn har mottatt to Grammy-priser fra sju nominasjoner og to musikkpriser fra MTV fra elleve nominasjoner.
  
  
  
question: Under hvilket kallenavn går Korn-gitarist James Shaffer?
answers.text: «Munky»